เรื่องร้องเรียน: เป็นปัญหาเดิมที่ยังไม่ได้รับการแก้ไขอย่างจริงจังจากเจ้าของที่ดิน ทำให้ถนนสกปรกเป็นโคลนเลน ลื่น พอถนนแห้งก็เป็นฝุ่นคลุ้ง นำ้โคลนไหลเข้าบ้านผู้อยู่ใกล้เคียง สกปรกมาก เดือดร้อนเป็นเวลาหลายเดือนแล้ว
การดำเนินการของเจ้าหน้าที่: กรณีร้องเรียนดังกล่าว ผู้อำนวยการเขตสวนหลวง พร้อมหัวหน้าฝ่ายเทศกิจ ได้ลงพื้นที่ตรวจสอบแล้ว โดยประสานเจ้าของที่ดิน ให้ดำเนินการแก้ไขในส่วนที่ดินโคลนเปรอะเปื้อนถนน โดยเจ้าของที่ดินขอเวลาดำเนินการ 7 วัน ในการแก้ไข เพื่อมิให้ดินไหลออกจากที่ดิน ทั้งนี้ ผู้อำนวยการเขตสวนหลวง ได้สั่งการให้เจ้าหน้าที่ติดตามการแก้ไขปัญหาให้ผู้ที่ได้รับผลกระทบ ให้แล้วเสร็จต่อไป
ความเห็นของผู้แจ้ง: ขอให้เจ้าหน้าที่ช่วยเข้ามาตรวจสอบอย่างจริงจังเพื่อช่วยแก้ไขปัญหาดังกล่าวให้เสร็จเรียบร้อยด้วยนะครับ เพราะจากการแก้ไขที่ผ่านมา ยังไม่ได้รับการแก้ไขอย่างจริงจังจากเจ้าของที่ดินเลย แค่แก้ไขแบบลวกๆ เป็นกำลังใจให้เจ้าหน้าที่ครับ 🙏🏻🙏🏻🙏🏻
พื้นที่: แขวงสวนหลวง เขตสวนหลวง กรุงเทพมหานคร